b"\n_START_ARTICLE_\nCetinje\n_START_SECTION_\nNume\n_START_PARAGRAPH_\n\xc3\x8en muntenegrean\xc4\x83 \xc8\x99i s\xc3\xa2rb\xc4\x83 ora\xc8\x99ul este cunoscut ca \xd0\xa6\xd0\xb5\xd1\x82\xd0\xb8\xd0\xbd\xd1\xa3 / Cetin\xc4\x9b (alfabetul vechi) sau \xd0\xa6\xd0\xb5\xd1\x82\xd0\xb8\xd1\x9a\xd0\xb5 / Cetinje (varianta actual\xc4\x83); \xc3\xaen italian\xc4\x83 ca Cettigne; \xc3\xaen greac\xc4\x83 ca \xce\x9a\xce\xb5\xcf\x84\xce\xaf\xce\xb3\xce\xbd\xce\xb7 (Ket\xc3\xadgni); \xc8\x99i \xc3\xaen turc\xc4\x83 ca \xc3\x87etince (Centinge)._NEWLINE_\xc3\x8en limba rom\xc3\xa2n\xc4\x83 nu exist\xc4\x83 o variant\xc4\x83 proprie a numelui, \xc3\xaen consecin\xc8\x9b\xc4\x83 se folose\xc8\x99te varianta s\xc3\xa2rbeasc\xc4\x83/muntenegrean\xc4\x83 latin\xc4\x83: Cetinje (se aude \xc8\x99i se cite\xc8\x99te: \xc8\x9a\xc4\x83-tin-ie). \xc3\x8en texte apare, la fel, \xc3\xaen variant\xc4\x83 s\xc3\xa2rbeasc\xc4\x83/muntenegrean\xc4\x83.\n_START_SECTION_\nIstoria ora\xc8\x99ului\n_START_PARAGRAPH_\nFondarea ora\xc8\x99ului a fost favorizat\xc4\x83 de evenimentele politice, economice \xc8\x99i culturale a secolului al XV-lea. R\xc4\x83zboaiele de cucerire ale Imperiului otoman l-au for\xc8\x9bat pe Ivan I Crnojevi\xc4\x87, conduc\xc4\x83torul Principatului Zeta la acel timp, s\xc4\x83 mute capitala de la ora\xc8\x99ul-cetate \xc5\xbdabljak \xc3\xaentr-un loc inaccesibil pentru cuceritori, la Obod \xc3\xaen 1475, \xc8\x99i cur\xc3\xa2nd la poalele Muntelui Lov\xc4\x87en. Pe c\xc3\xa2mpia Cetinje, \xc3\xaen 1482 i-a fost construit\xc4\x83 curtea regal\xc4\x83 \xc8\x99i 2 ani mai t\xc3\xa2rziu a fost construit\xc4\x83 \xc8\x99i o m\xc4\x83n\xc4\x83stire. Construind curtea regal\xc4\x83 \xc8\x99i m\xc4\x83n\xc4\x83stirea, o nou\xc4\x83 capital\xc4\x83 a fost fondat\xc4\x83. Numele ei a r\xc4\x83mas Cetinje, fiind numit\xc4\x83 astfel dup\xc4\x83 numele r\xc3\xa2ului Cetina, care curge \xc8\x99i ast\xc4\x83zi prin ora\xc8\x99. Noua m\xc4\x83n\xc4\x83stire a fost numit\xc4\x83 ca centru religios a Bisericii Ortodoxe, astfel Cetinje a devenit, pe l\xc3\xa2ng\xc4\x83 titlul s\xc4\x83u de capital\xc4\x83, un centru religios des\xc4\x83rv\xc3\xa2r\xc8\x99it unde \xc4\x90ura\xc4\x91 Crnojevi\xc4\x87 (Djurad \xc8\x9a\xc3\xa2rnoevici) fiul lui Ivan Crnojevi\xc4\x87, a fondat prima tipografie a Slavilor de Sud._NEWLINE_Progresul rapid a dezvolt\xc4\x83rii capitalei \xc3\xaen timpul dinastiei Crnojevi\xc4\x87 a fost \xc3\xaentrerupt spre sf\xc3\xa2r\xc8\x99itul secolului al XV-lea. Principatul Zeta, regiune care a \xc3\xaenceput s\xc4\x83 fie numit\xc4\x83 Muntenegru de atunci, a fost redus\xc4\x83 la un teritoriu muntos dintre r\xc3\xa2ul Crnojevi\xc4\x87 \xc8\x99i Golful Kotor. _NEWLINE_\xc3\x8en urm\xc4\x83toarele 2 secole, Cetinje \xc8\x99i-a \xc3\xaencetinit dramatic dezvoltarea sa. Nimerind adesea \xc3\xaen focurile de arm\xc4\x83 a Vene\xc8\x9biei \xc8\x99i a turcilor, Cetinje a fost expus unor momente de cump\xc4\x83n\xc4\x83 \xc3\xaen perioada secolelor XVI-XVII. \xc3\x8en aceast\xc4\x83 perioad\xc4\x83, curtea \xc8\x99i m\xc4\x83n\xc4\x83stirea dinastiei Crnojevi\xc4\x87 au fost distruse. Numai spre sf\xc3\xa2r\xc8\x99itul secolului al XVII-lea, \xc3\xaen 1697, Cetinje a \xc3\xaenceput s\xc4\x83 prospere din nou, sub dinastia Petrovi\xc4\x87, av\xc3\xa2nd-o ca fondator pe Danilo Petrovi\xc4\x87._NEWLINE_Cea mai important\xc4\x83 preocupare a lui Danilo, \xc8\x99i a echipei sale de conducere a fost intensificarea rela\xc8\x9biilor de unire \xc3\xaen interiorul \xc8\x9b\xc4\x83rii lor. Ei \xc3\xaens\xc4\x83, nu au avut timp pentru a-l dedica aspectului \xc8\x99i structurii ora\xc8\x99ului. Numai \xc3\xaen timpul conducerii lui Petru II Petrovici Neago\xc8\x99 a fost atins un progres major \xc8\x99i \xc3\xaen acest domeniu. \xc3\x8en 1838 noua sa reziden\xc8\x9b\xc4\x83, numit\xc4\x83 Biljarda (Biliarda, Casa Biliardului) a fost construit\xc4\x83. Cetinje a fost m\xc4\x83rit, construindu-se multiple edificii de mari dimensiuni, care au dat \xc8\x99i o nou\xc4\x83 fa\xc8\x9b\xc4\x83 ora\xc8\x99ului._NEWLINE_Independen\xc8\x9ba statului muntenegrean a fost recunoscut\xc4\x83 de c\xc4\x83tre Congresul de la Berlin (1878), devin\xc3\xa2nd astfel o capital\xc4\x83 european\xc4\x83._NEWLINE_Noile cl\xc4\x83diri moderne au fost construite pentru rela\xc8\x9biile proasp\xc4\x83t-stabilite cu \xc8\x9b\xc4\x83rile europene. Cl\xc4\x83dirile consulatelor Franceze, Ruse\xc8\x99ti, Britanice, Italiene and Austro-Ungare sunt cunoscute ca fiind unele din cele mai frumoase._NEWLINE_Cetinje a f\xc4\x83cut un progres major \xc3\xaen dezvoltarea sa, pe timpul lui Nicolae I al Muntenegrului, c\xc3\xa2nd multiple edificii publice au fost construite. Acestea includ primul hotel, numit \xe2\x80\x98Lokanda\xe2\x80\x99, noul palat al prin\xc8\x9bului, Academia pentru fete \xc8\x99i spitalul. \xc3\x8en aceast\xc4\x83 perioad\xc4\x83 au fost construite de asemenea, primele edificii destinate \xc3\xaenchirierii. \xc3\x8entr-un document ce dateaz\xc4\x83 din 1860, se spune c\xc4\x83 Cetinje a avut 34 de gospod\xc4\x83rii._NEWLINE_Muntenegru a fost proclamat regat \xc3\xaen 1910. Acest lucru a avut un impact major asupra dezvolt\xc4\x83rii de mai apoi a \xc8\x9b\xc4\x83rii. \xc3\x8en acele vremuri a fost construit\xc4\x83 \xe2\x80\x9eCasa Guvernului\xe2\x80\x9d, edificiul destinat echipei de conducere a regatului. \xc3\x8en recens\xc4\x83m\xc3\xa2ntul din acela\xc8\x99i an, s-a \xc3\xaenregistrat o cre\xc8\x99tere de popula\xc8\x9bie \xc3\xaen cea mai mic\xc4\x83 capital\xc4\x83 din lume, \xc3\xaenregistr\xc3\xa2ndu-se 5.895 de locuitori._NEWLINE_\xc3\x8entre 1878 \xc8\x99i 1914, Cetinje a prosperat \xc3\xaen cele mai diverse domenii. Mul\xc8\x9bi intelectuali s-au mutat aici, \xc3\xaen aceast\xc4\x83 perioad\xc4\x83, din celelalte \xc8\x9b\xc4\x83ri slave din Balcani, care la r\xc3\xa2ndul lor au avut o contribu\xc8\x9bie semnificativ\xc4\x83 \xc3\xaen domenii ca cultura, \xc8\x99tiin\xc8\x9ba, literatura, comer\xc8\x9bul \xc8\x99i politica._NEWLINE_\xc3\x8en perioada interbelic\xc4\x83 (anii dintre cele 2 r\xc4\x83zboaie mondiale), Cetinje \xc8\x99i-a extins considerabil teritoriul, \xc8\x99i a devenit astfel, centrul regiunii Zeta. C\xc3\xa2nd Parlamentul Muntenegrean a decis mutarea organelor administrative la Titograd (nume dat ora\xc8\x99ului Podgori\xc8\x9ba pe timpurile existen\xc8\x9bei Iugoslaviei, de pe 13 iulie 1946 - 2 aprilie 1992),  Cetinje a parcurs o perioad\xc4\x83 de criz\xc4\x83 major\xc4\x83. Astfel, \xc3\xaen ciuda construirii numeroaselor fabrici \xc8\x99i uzine, poten\xc8\x9bialul turistic \xc8\x99i \xc8\x99ansele de prosperare a ora\xc8\x99ului pe viitor au fost pierdute.\n_START_SECTION_\nTurism\n_START_PARAGRAPH_\nPoten\xc8\x9bialul turistic al ora\xc8\x99ului a fost neglijat numero\xc8\x99i ani dup\xc4\x83 terminarea celui de al doilea r\xc4\x83zboi mondial. \xc3\x8en schimb, s-a dezvoltat din punct de vedere industrial, cu o industrie de \xc3\xaenc\xc4\x83l\xc8\x9b\xc4\x83minte \xc8\x99i fabrici de electrocasnice (care au fost \xc3\xaenchise dup\xc4\x83 colapsul economiei socialiste)._NEWLINE_Cetinje posed\xc4\x83 de numeroase puncte de interes turistic, ca M\xc4\x83n\xc4\x83stirea Cetinje, Biserica Vla\xc5\xa1ka (Vla\xc8\x99ka) (construit\xc4\x83 1450, cu fa\xc8\x9bada f\xc4\x83cut\xc4\x83 din butoaie capturate de la inamici), Bilijarda, numeroase muzee, Casa Zetski (un teatru \xc8\x99i o cl\xc4\x83dire ce ad\xc4\x83postea \xc3\xaen trecut ambasade str\xc4\x83ine). Multe ambasade \xc8\x99i cl\xc4\x83diri administrative au devenit \xc8\x99coli de diverse feluri, ora\xc8\x99ul av\xc3\xa2nd o popula\xc8\x9bie cu mul\xc8\x9bi tineri._NEWLINE_\xc3\x8en apropriere de Cetinje se g\xc4\x83se\xc8\x99te pe\xc8\x99tera Lipska, care se crede c\xc4\x83 ar fi cea mai mare din fosta-Iugoslavie. \xc3\x8e\xc8\x99i are \xc3\xaenceputurile \xc3\xaen satul Lipa \xc8\x99i se sf\xc3\xa2r\xc8\x99e\xc8\x99te \xc3\xaen mun\xc8\x9bii din aproprierea M\xc4\x83rii Adriatice. Pe\xc8\x99tera a fost deschis\xc4\x83 pentru turi\xc8\x99ti, cu participarea unui ghid p\xc3\xa2n\xc4\x83 \xc3\xaen 1967, de atunci este disponibil\xc4\x83 numai pentru vizite private.\n_START_SECTION_\nTransport\n_START_PARAGRAPH_\nCetinje este accesibil din ora\xc8\x99ul Budva, de pe coast\xc4\x83, sau de pe drumul abrupt dinspre Kotor.\n_START_SECTION_\nCultur\xc4\x83\n_START_PARAGRAPH_\nCetinje a fost un centru cultural \xc8\x99i educa\xc8\x9bional ai Muntengrului timp de 5 secole. Aici se g\xc4\x83sesc 5 institu\xc8\x9bii publice de interes: Biblioteca Na\xc8\x9bional\xc4\x83 Central\xc4\x83 \xe2\x80\x9e\xc4\x90ur\xc4\x91e Crnojevi\xc4\x87\xe2\x80\x9d, Muzeul Na\xc8\x9bional din Muntenegru, Arhivele Na\xc8\x9bionale, Institu\xc8\x9bia public\xc4\x83 pentru conservarea tezaurului istoric \xc8\x99i cultural \xc8\x99i teatrul regal \xe2\x80\x9eZetski Dom\xe2\x80\x9d. Toate aceste institu\xc8\x9bii ajut\xc4\x83 doritorii s\xc4\x83 acceseze un numeros num\xc4\x83r de lucr\xc4\x83ri \xc8\x99i documente literare, \xc8\x99i s\xc4\x83 protejeze cl\xc4\x83dirile \xc8\x99i monumentele de importan\xc8\x9b\xc4\x83 din ora\xc8\x99 \xc8\x99i din \xc8\x9bar\xc4\x83. Cea mai veche, \xc8\x99i pentru un o mare perioad\xc4\x83 de timp, cea mai important\xc4\x83 institu\xc8\x9bie cultural\xc4\x83 \xc3\xaen ora\xc8\x99 este M\xc4\x83n\xc4\x83stirea Cetinje.\n_START_SECTION_\nTipografiile din Cetinje\n_START_PARAGRAPH_\nCetinje are o tradi\xc8\x9bie bogat\xc4\x83 \xc3\xaen domeniul public\xc4\x83rii \xc8\x99i tip\xc4\x83ririi documentelor \xc8\x99i a c\xc4\x83r\xc8\x9bilor de cele mai multe feluri. Tipografia lui Crnojevi\xc4\x87i (1492\xe2\x80\x931496) \xc8\x99i c\xc4\x83r\xc8\x9bile tip\xc4\x83rite \xc8\x99i publicate de ea, au avut un impact major \xc3\xaen viitorul cultural \xc8\x99i istoric al Muntenegrului, \xc8\x99i de asemenea al altor \xc8\x9b\xc4\x83ri Cre\xc8\x99tin-Ortodoxe din Balcani. \xc3\x8ens\xc4\x83 cea mai mare contribu\xc8\x9bie o are pentru r\xc4\x83sp\xc3\xa2ndirea Alfabetului Chirilic, fapt ce denot\xc4\x83 importan\xc8\x9ba tipografiei \xc3\xaen ansamblul cultural \xc8\x99i istoric mondial. Au existat mai multe tipografii, care au continuat aceast\xc4\x83 tradi\xc8\x9bie. Acestea sunt: Tipografia Njego\xc5\xa1, ce a func\xc8\x9bionat \xc3\xaentre anii 1833 \xc8\x99i 1839 \xc8\x99i Tipografia de Stat fondat\xc4\x83 \xc3\xaen 1858. A fost redenumit\xc4\x83 \xc3\xaen 1952. De atunci a r\xc4\x83mas cunoscut\xc4\x83 ca \xe2\x80\x9eObod\xe2\x80\x9d._NEWLINE_Din timpul deschiderii lor, p\xc3\xa2n\xc4\x83 \xc3\xaen zilele noastre, tipografiile din Cetinje au publicat peste 3,000 de c\xc4\x83r\xc8\x9bi, o contribu\xc8\x9bie pu\xc8\x9bin-spus, major\xc4\x83, la mo\xc8\x99tenirea cultural\xc4\x83 \xc8\x99i istoric\xc4\x83 a Muntenegrului. Prima publica\xc8\x9bie anual\xc4\x83 \xc8\x99tiin\xc8\x9bific\xc4\x83 muntenegrean\xc4\x83, Grlica (G\xc3\xa2rli\xc8\x9ba, Turturea), a fost publicat\xc4\x83 \xc3\xaen 1835, \xc3\xaen timp ce primul cotidian muntenegrean, \xe2\x80\x98Muntenegreanul\xe2\x80\x99,a fost publicat prima oar\xc4\x83 \xc3\xaen 1871. De atunci, 60 de ziare \xc8\x99i 30 de reviste au fost publicate. \xc3\x8en 1914, ora\xc8\x99ul av\xc3\xa2nd mai pu\xc8\x9bin de 6,000 de locuitori, Cetinje publica 6 cotidiene pe zi.\n_START_SECTION_\nBiblioteci\n_START_PARAGRAPH_\nCele mai vechi biblioteci din Muntenegru, cu cele mai vechi documente \xc8\x99i c\xc4\x83r\xc8\x9bi p\xc4\x83strate, sunt localizate \xc3\xaen Cetinje. Acest fapt \xc3\xael face pe Cetinje s\xc4\x83 fie recunoscut la talie interna\xc8\x9bional\xc4\x83. Cea mai veche bibliotec\xc4\x83 este cea a M\xc4\x83n\xc4\x83stirii Cetinje, care a fost deschis\xc4\x83 la sf\xc3\xa2r\xc8\x99itul secolului al XV-lea, \xc3\xaen acela\xc8\x99i timp c\xc3\xa2nd Tipografia Crnojevi\xc4\x87i \xc8\x99i-a \xc3\xaenceput activitatea. Ast\xc4\x83zi, \xc8\x99aptezeci \xc8\x99i cinci de manuscrise vechi, scrise cu alfabetul chirilic, patru letopise\xc8\x9be, \xc8\x99i numeroase c\xc4\x83r\xc8\x9bi religioase sunt p\xc4\x83strate aici._NEWLINE_Prima camer\xc4\x83 de citire din Muntenegru, cunoscut\xc4\x83 \xc8\x99i ca \xe2\x80\x9eCamera de citire din Cetinje\xe2\x80\x9d a fost deschis\xc4\x83 \xc3\xaen 1896. De atunci, a devenit centrul cultural al lui Muntenegru. Activitatea acestei institu\xc8\x9bii a fost continuat\xc4\x83 mai t\xc3\xa2rziu de c\xc4\x83tre Biblioteca Ora\xc8\x99ului \xc8\x99i de \xe2\x80\x9eCamera de Citit Petar Petrovic Njego\xc5\xa1\xe2\x80\x9d, care oferea peste 63,000 de c\xc4\x83r\xc8\x9bi \xc8\x99i volume ale publica\xc8\x9biilor de atunci._NEWLINE_Bibliotecile \xc8\x99colare din Cetinje au de asemenea o tradi\xc8\x9bie bogat\xc4\x83. Biblioteca \xc8\x99colii elementare Njego\xc5\xa1 dateaz\xc4\x83 din 1834, bibliotecile colegiului teologic \xc8\x99i a Institutul pentru fete Regina Maria (Carica Marija) dateaz\xc4\x83 din 1869, \xc8\x99i biblioteca gimnaziului din 1880.\n_START_SECTION_\nReligie\n_START_PARAGRAPH_\nCetinje este de asemenea centrul religios al Eparhiei Muntenegrului \xc8\x99i a Litoralului a Bisericii Ortodoxe S\xc3\xa2rbe, \xc8\x99i Bisericii Ortodoxe Muntenegrene._NEWLINE_Scaunul Eparhiei Muntenegrului \xc8\x99i a Litoralului este situat la M\xc4\x83n\xc4\x83stirea Cetinje. Scaunul Bisericii Ortodoxe Muntenegrene \xc3\xaen Capela din cartierul Gruda.\n_START_SECTION_\nSporturi\n_START_PARAGRAPH_\nCele mai populare sporturi \xc3\xaen Cetinje sunt: fotbalul, handbalul \xc8\x99i baschet.\n_START_SECTION_\nFotbal\n_START_PARAGRAPH_\nFotbalul \xc3\xaen Cetinje are o tradi\xc8\x9bie veche, care a \xc3\xaenceput odat\xc4\x83 cu fondarea FC Lov\xc4\x87en Cetinje, cel mai vechi club de fotbal din Muntenegru. FC Lov\xc4\x87en a fost fondat\xc4\x83 pe 12 iunie 1913. Este unul din cele mai bune echipe de fotbal din Muntenegru._NEWLINE_Cele mai bune rezultate au fost atinse \xc3\xaenaintea celui de al doilea r\xc4\x83zboi mondial, au c\xc3\xa2\xc8\x99tigat mai multe Campionate Na\xc8\x9bionale, iar \xc3\xaen 1956 au fost califica\xc8\x9bi \xc3\xaen prima lig\xc4\x83 na\xc8\x9bional\xc4\x83. \xc3\x8en 1947,\xe2\x80\x9cLov\xc4\x87en\xe2\x80\x9d a fost un club destinat juniorilor. FC Lov\xc4\x87en se lupt\xc4\x83 acum cu Prima Lig\xc4\x83 Muntenegrean\xc4\x83._NEWLINE_Un alt club de fotbal din Cetinje este FC Cetinje, fondat \xc3\xaen 1975.\n_START_SECTION_\nHandbal\n_START_PARAGRAPH_\nClubul de handbal \xe2\x80\x9cLov\xc4\x87en\xe2\x80\x9d a fost fondat la \xc3\xaenceputurile anului 1949. Cele mai bune rezultate au fost atinse la finele anilor 90' \xc8\x99i la \xc3\xaenceputul secolului 21, c\xc3\xa2nd a c\xc3\xa2\xc8\x99tigat 3 campionate a fostei republici Iugoslave. Pentru 2 sezoane, HC \xe2\x80\x9cLov\xc4\x87en\xe2\x80\x9d a fost participant al EHF Champions league \xc8\x99i o dat\xc4\x83 au jucat \xc3\xaen semifinale. Ast\xc4\x83zi, \xe2\x80\x9cLov\xc4\x87en\xe2\x80\x9d joac\xc4\x83 \xc3\xaen prima lig\xc4\x83, fiind cea mai bun\xc4\x83 echip\xc4\x83 de handbal din Muntenegru de ani \xc3\xaentregi._NEWLINE_A doua echip\xc4\x83 a HC Lov\xc4\x87en este HC Cepelin-Lov\xc4\x87en, care a jucat \xc3\xaen Prima Lig\xc4\x83. Ast\xc4\x83zi HC Cepelin-Lov\xc4\x87en joac\xc4\x83 \xc3\xaentr-a doua lig\xc4\x83.\n_START_SECTION_\nTransport\n_START_PARAGRAPH_\nCetinje se leag\xc4\x83 cu Podgori\xc8\x9ba \xc8\x99i cu Budva printr-o autostrad\xc4\x83 cu 3 benzi. Ambele ora\xc8\x99e sunt la o distan\xc8\x9b\xc4\x83 de 30 de kilometri de Cetinje. O alt\xc4\x83 autostrad\xc4\x83 spre Podgori\xc8\x9ba se construie\xc8\x99te \xc3\xaen vecin\xc4\x83tatea lacului Skadar._NEWLINE_Exist\xc4\x83 de asemenea un drum vechi dinspre Kotor, de o calitate joas\xc4\x83, dar care ofer\xc4\x83 priviri impresionante spre Golful Kotor._NEWLINE_\xc3\x8en trecut a existat o cale ferat\xc4\x83 ce lega ora\xc8\x99ul Bar de malurile lacului Skadar, pe care se transportau m\xc4\x83rfuri \xc8\x99i pasageri. \xc3\x8en prezent nu s-au mai p\xc4\x83strat urme ale acestei linii._NEWLINE_Aeroportul Tivat este la o distan\xc8\x9b\xc4\x83 de 50\xc2\xa0km, \xc8\x99i opereaz\xc4\x83 zboruri regulate spre Belgrad \xc8\x99i Zurich, \xc8\x99i multiple avioane charter aterizeaz\xc4\x83 aici \xc3\xaen timpul verii._NEWLINE_Aeroportul Podgori\xc8\x9ba este la 55\xc2\xa0km distan\xc8\x9b\xc4\x83, \xc8\x99i opereaz\xc4\x83 zboruri c\xc4\x83tre majoritatea ora\xc8\x99elor europene pe toat\xc4\x83 perioada anului.\n_START_SECTION_\nAdministra\xc8\x9bia local\xc4\x83 a Vechii Capitale Regale\n_START_PARAGRAPH_\nCetinje este condus \xc3\xaen mod direct de primar \xc8\x99i de organul guvernamental. Din Decembrie 2010, primarul ora\xc8\x99ului Cetinje este Aleksandar Bogdanovi\xc4\x87.\n_START_SECTION_\nSubdiviziunile Cetinje\n_START_PARAGRAPH_\nExist\xc4\x83 2 localit\xc4\x83\xc8\x9bi pe teritoriul vechii capitale regale - Cetinje \xc8\x99i Rijeka Crnojevi\xc4\x87a._NEWLINE_Cetinje este divizat \xc3\xaen 23 de organe administrative locale (mjesne zajednice) \xc3\xaen care cet\xc4\x83\xc8\x9benii partip\xc4\x83 la \xc8\x99edin\xc8\x9bele de interes locale."